FAQ i forbindelse med Covid-19

|  |  |
| --- | --- |
| **Spørgsmål** | **Svar** |
| **TRANSLOKATION OG HUEBEGIVENHEDER (OPDATERET D. 10. JUNI)** | |
| *Hvordan afholdes translokationen?* | Der afholdes translokation for klasser lørdag d. 26. juni kl. 10-12.30. Alle kursister kan medbringe én pårørende til begivenheden. |
| *Skal man vise coronapas ved translokationen?* | Ja, både studenter og pårørende skal fremvise coronapas i døren. |
| *Er der vognkørsel?* | Ja, hvis klassen har bestilt en vogn, så vil der være afgang med vognene efter translokation og bevisoverrækkelse. Vognene kører fra skolegården og fra Efterslægtsvej/indgangen ved Utterslev vej efter en særlig plan, der meldes ud senere. |
| *Både min mor og far vil gerne deltage ved tranlokationen. Er det ikke muligt at gøre plads til flere pårørende ved selve translokationen?* | Nej, det generelle forsamlingsforbud indenfor er 250, men ungdomsuddannelserne har fået dispensation ved translokationer til at hæve antallet til 500, hvis der plads til det. Vi kan derfor ikke have plads til mere 500 gæster, og det betyder, at hver student kun kan have én pårørende med. Det vil dog udenfor være muligt at have 2 pårørende. |
| *Hvad sker der når translokationen er overstået?* | Efter translokationen er skolen vært ved et arrangement udenfor, hvis det ikke regner, hvor der serveres et glas for. Der vil være sektioner for de forskellige klasser, så vi overholder det fortsatte krav om ikke at blande på tværs af klasser. |
| *Er det muligt at tage billeder under translokationen?* | Nej, det er ikke muligt at tage billeder under selve translokationen, men der bliver taget billeder af alle klasser før translokationen. En plan er under udarbejdelse. |
| *Må jeg gerne have min familie med på skolen, når jeg får huen på?* | Kun udendørs. For at undgå at for mange mennesker stimler sammen indenfor, henstiller vi til, at fejringer af studenter foregår udenfor. |
| *Er der begrænsninger på hvor mange pårørende der kan deltage ved huebegivenheder?* | Da huebegivenhederne foregår udendørs har vi valgt ikke at sætte et loft, men vi beder om, at man kun inviterer de nærmeste og forsøger at begrænse antallet af gæster. |
| *Bliver der taget klassebilleder ved translokationen?* | Ja, før translokationen begynder kl.10, vil der blive taget billeder efter en plan. Billederne kan hentes på dagen via skolens [facebookside](https://www.facebook.com/efterslaegten/photos) |
| **KOMMUNIKATION VED SYGDOM, TESTKRAV OG** | |
| *SKAL man fremvise en test eller coronapas, hvis man møder til undervisning og eksamen?* | Ja, alle der møder til undervisning fysisk, skal fremvise enten negativt testresultat, der ikke er mere end 72 timer gammelt *fra prøvetagningstidspunktet*. Immunitetspas eller vaccinepas. |
| *HVAD gør jeg, hvis jeg ikke har nået at tage en test, kan jeg så godt komme til undervisning alligevel?* | Nej, du SKAL tage en test, og du SKAL vise testresultatet til din lærer. Vær opmærksom på, at der kan gå op til 48 timer før du har et svar, hvis du bruger PCR-test. Du skal derfor planlægge testningen i god tid.  Du kan bruge skolens testcenter, der er åbent 2-3 gange om ugen også i eksamensperioden. Åbningstider fremgår af LUDUS-forside |
| *Er det ok at vise testen på telefonen?* | Ja. Du skal fremvise et print eller din telefon med testresultatet. |
| *Jeg har ikke noget NemID, så jeg kan ikke se mit coronapas, Hvad gør jeg?* | Det er dit ansvar at fremvise coronapas. Du skal derfor bestille et NemID, så du får adgang til coronapasset. Vi anbefaler, at du bruger appen ”coronapas”. Bemærk at det kræver NemID ved første login. |
| *Jeg kan ikke finde min coronatest på Coronapas. Hvad gør jeg?* | Når du benytter skolens testcenter, får du automatisk tilsendt en sms med link til dit testresultat. Vi anbefaler at du tager et screenshot af dokumentet med det samme, du modtager det, så du kan fremvise det. PCR-test kan ses på dunhed.dk, min sundhed og via coronapas-appen. Antigentest kan ses de samme steder. Du modtager desuden et link med dokumentation. Tag evt. et screenshot. |
| *Jeg er vaccineret – er det OK som dokumentation* | Ja, vaccinepasset er gyldigt til både undervisning og eksamen og virker 14 dage efter 1. stik |
| *Jeg har haf corona og har immunitet. Er det OK som dokumentation?* | Ja, hvis du har haft dokumenteret corona inden for de sidste 8 måneder, så regnes du ikke for modtagelig for smitte, og du kan heller ikke smitte. Derfor kan du bruge dit immunitetspas. (det kræver at du på et tidspunkt inden for de sidste 8 måneder har haft en positiv test) |
| *Skal jeg fremvise coronapas til eksamen?* | Ja, du kan ikke gå til eksamen uden at fremvise et negativt coronapas. Censor og eksaminator må ikke gennemføre eksamen, hvis du ikke fremviser et coronapas Sørg derfor for at have enten:   * Et testpas * Et immunitetspas * Et vaccinepas |
| *Gælder skolens Test som coronapas, hvis jeg vil til frisøren eller på restaurant?* | Ja, sundhedsdata for de test, der udføres på skolen, sendes til sundhedsstyrelsen, så testen kan Indgå i coronapasset. Vi overholder persondata-loven, når vi håndterer dine sundhedsdata. |
| *HVAD sker der, hvis jeg ikke vil testes?* | Så kan du ikke deltage i undervisningen/eksamen, og din lærer skal føre dig fraværende. Du har ikke mulighed for at deltage hjemmefra. |
| *KAN man blive undtaget fra at skulle testes?* | Der kan være helt særlige omstændigheder, der gør, at man ikke skal testet, men det er en lægefaglig afgørelse. Vi accepterer kun beslutninger, der er truffet af lægen. Ellers gives der fuldt fravær fra undervisningen. |
| *HVEM skal have dokumentation for fritagelse af test fra lægen?* | Du skal bede om en lægeerklæringsblanket fra din studievejleder som lægen skal udfylde. Du skal sende blanketten til skolens kontor. Du skal IKKE give den til din lærer. Alle lægeattester skal sendes til kontoret. |
| *SKAL man kontakte sin lærer, kontoret eller/og KT i forbindelse med sygdom?* | Du skal kontakte skoles kontor og skrive i LUDUS Web, hvis du bliver syg med covid-19. Kontoret giver besked til dine lærere. |
| *Jeg har haft corona, men jeg er rask nu. Jeg har dog stadig antistoffer i blodet og derfor vil en test vise positiv. Må jeg komme i skole?* | Hvis du har haft symptomer, må du komme i skole, når du har været symptomfri i 48 timer. Dog tidligst 14 dage efter positiv test.  Hvis du ikke har haft symptomer, skal der gå 14 dag efter du er testet positiv, før du må komme i skole. |
| *Jeg har hørt at man kan blive testet på skolen. Er det rigtigt?* | Ja, fra uge 15, vil der være testkapacitet på skolen efter en særlig plan. Testen kommer til at foregå i NOBIS under supervision. |
| *Kan man selv bestemme det tidspunkt, hvor man gerne vil testes på skolen?* | I eksamensperioden kan man blot dukke op, når der er testtid (se LUDUS) Planlæg dine test i god tid. Vi anbefaler, at du lader dig teste dagen før eksamen, og ikke på dagen. Der kan forekomme kø i testcentret på travle dage. |
| *Hvor kan jeg blive testet?* | Der er mange testcentre i vores område, hvor du kan booke tid til test. Efter påske etableres der testcenter på skolen. Se ovenfor. |
| *HVEM kan give ”lov” til at blive hjemme?* | Der bliver ikke ”givet lov”. Du SKAL blive hjemme, hvis du har symptomer, eller er testet positiv, eller ikke vil testes, eller har været i ”nær kontakt” \*)  Læreren kan altså sende dig hjem, hvis du har symptomer, eller hvis du ikke fremviser et negativt testresultat, der ikke er ældre end 72 timer. Underret altid kontoret. Desuden kan skolens ledelse sende dig hjem.  [\*) Link til definition af ”nær kontakt”](https://www.sst.dk/da/Udgivelser/2020/Til-dig-der-er-naer-kontakt-til-person-med-ny-coronavirus) |
| *SKAL jeg blive hjemme, hvis jeg har været i kontakt med en anden kursist, der er blevet hjemme pga. af symptomer?* | Du skal blive hjemme, hvis ikke du har et coronapas. Og hvis du har symptomer. |
| *SKAL læreren underrette kontoret, hvis læreren har sendt en kursist hjem?* | Ja, læreren underretter altid kontoret, hvis en kursist sendes hjem.  Hvis du er sendt hjem, skal du skrive i LUDUS under fraværsårsager. |
| *HVAD skal jeg gøre, hvis jeg har mistanke om at jeg er smittet?* | Så skal du blive hjemme og bestille tid til PCR-test. |

|  |  |
| --- | --- |
| **Andre varianter** | |
| *Gælder de samme regler for isolation og forebyggelse for de nye varianet coronavariant?* | Nej, sundhedsstyrelsen har skærpet retningslinjerne forde nye varianter, hvilket bl.a. indebærer forlængelse af isolationsperioden, hvis man har været udsat for smitte. Se de aktuelle retningslinjer via nedenstående links:  **Hvis du er nærkontakt** til en person smittet med Ny Corona virus kan du finde information om retningslinjerne her:  [Til dig, der er nær kontakt](https://www.sst.dk/-/media/Udgivelser/2020/Corona/Test/Naer-kontakt-pjece.ashx?la=da&hash=94E99D2A8F410BDF03C44BF92058D9D3A7ABEA2E)  **Hvis du er testet positiv for Ny coronavirus** kan du finde information om retningslinjerne her: [Til dig der er testet positiv for ny coronavirus](https://www.sst.dk/-/media/Udgivelser/2020/Corona/Test/Pjece_Til-dig-der-er-testet-positiv-for-ny-coronavirus.ashx?la=da&hash=4B4E2D802234D32A771B54A3ECB5EEB696C1D7BB)  Uanset om du har symptomer eller ej, skal du gøre følgende, når du er testet positiv for ny coronavirus:  1. Gå i selvisolation  2. Vær særligt opmærksom på hygiejne og rengøring  3. Sørg for opsporing af dine nære kontakter, dvs. de personer, som du risikerer at have smittet. |

|  |  |
| --- | --- |
|  |  |
| **VIRTUEL UNDERVISING** | |
| *HVAD er virtuel undervisning?* | Virtuel undervisning betyder:   * At du skal være klar til at følge undervisningen på de skemalagte tidspunkter eller på den måde som læreren anviser. * At det undervisningsmateriale, der bliver brugt i undervisningen, er tilgængeligt digitalt. Din lærer fortæller dig, hvor du skal finde det. * Det er dit ansvar selv at arbejde med undervisningsmaterialet, hvis du er hjemsendt. Hvis du er for syg til at arbejde med undervisningen, skal du skrive det under fraværsårsager i LUDUS. * Hvis der er afleveringer, skal du uploade det til læreren i den form, læreren beder om. |
| *SKAL lærerne kommunikere med en kursist, der er hjemme ift. undervisning, eller er det ok, at klassekammeraterne gør det?* | Det er læreren, der kommunikerer med dig om det faglige. Dette gøres via Lektier på de enkelte moduler i LUDUS samt i form af arbejdsark og lignende i OneNote. Det er læreren, du skal henvende dig til med faglige spørgsmål.  Men vi opfordrer til, at du også har virtuel kontakt med dine klassekammerater. |
| **TEAMS I NØDUNDERVISNINGEN (ikke relevant i eksamensperioden)** | |
| *Skal læreren bruge TEAMS i nødundervisningen?* | Ja, Læreren planlægger undervisningen, så TEAMS indgår som en del af nødundervisningen, der hvor det giver mening. Det er læreren, der bestemmer, hvornår I skal arbejde med TEAMS. |
| *Skal jeg have mit kamera tændt i TEAMS-undervisningen?* | Ja, det er et krav, at alle kursister har kameraet tændt under fællesseancer i TEAMS-undervisningen. Læreren fører i TEAMS-undervisningen fravær med udgangspunkt i om dit kamera er tændt eller ej. |
| *Hvad gør jeg hvis mit kamera ikke virker på computeren?* | Sørg for at få den fikset hurtigst muligt. Du kan evt. i en periode bruge din smartphone. Man kan tilgå TEAMS fra flere forskellige enheder samtidig. Download TEAMS til din smartphone.  [Vejledning her (video nederst)](https://hfc.dk/study_handbooks/teams/) |
| **PAUSE OG SPISNING** **Ikke relevant i eksamensperioden** | |
| *HVORDAN foregår spisning i frokostpausen?* | Hvis du skal spise frokost, skal det foregå i det lokale som din klasse har fået tildelt. Spisning kan ikke foregå i kantinen eller på fællesarealer. Kantine studievejledning og kursistcafé vil alle være lukket i perioden frem til sommerferien for at dæmme op for smittespredning. |
| *Må kursister være på skolen efter undervisningen?* | Nej, under coronaperioden er skolen ikke åben for kursister efter undervisningen. I skal derfor forlade lokalet og skolen, så snart undervisningen er slut. |
| HVOR må kursister gå hen i pauserne- er der nogen regulering i forhold til i hvilken ”fløj”, man har timer i og må holde pauser i? | Man kan opholde sig i det område, man er blevet tildelt til undervisning. Ellers kan man opholde sig udendørs, men man må ikke blande sig med andre klasser. |

|  |  |
| --- | --- |
| **VÆRNEMIDLER** | |
| *Brug af mundbind* | **Kravet om mundbind bortfalder mandag d. 14. juni. 2021**  torsdag d. 29.10. 20 **skal** alle bære mundbind, når man er indenfor i fællesarealer såsom gange og toiletter.  Kursister behøver ikke bære mundbind, i forbindelse med undervisningsaktiviteter.  Kursister skal selv sørge for mundbind. Kursister der ikke har mundbind, vil blive bedt om at skaffe mundbind, inden de vender tilbage på skolen.  Der er ikke krav om at bære mundbind udendørs på skolens område. |
| *Er det nødvendigt at bære mundbind når jeg sidder ned?* | **Kravet om mundbind bortfalder mandag d. 14. juni. 2021**  Ja, Mundbind skal bæres hele tiden. Det er kun i undervisningen, mundbindskravet fraviges. |
| *Hvordan anvendes mundbind?* | 1. Før: Vask hænder eller brug håndsprit  2. Find forsiden. Det er som regel den farvede side  3. Dæk næse og mund med mundbindet og fastgør det bag ørene  4. Sørg for, at mundbindet sidder helt tæt til dit ansigt  5. Rør ikke mundbindet under brug. Skift det ofte og altid, hvis det er vådt eller beskidt  6. Når mundbindet skal af, skal du tage fat i elastikkerne og ikke røre selve mundbindet  7. Efter: Vask hænder eller brug håndsprit  **Mundbind kan genbruges efter kortvarigt brug, f.eks. hvis du skal på toilettet. Opbevar det i en plasticpose eller inderlomme. Sprit hænder altid før og efter brug.** |
| **SOMMEREKSAMEN 2021** | |
| *Er der prøveeksamen?* | Ja, der gennemføres skriftlig prøveeksamen. |
| *Hvordan kommer eksamen til at forløbe ?* | En række eksamener bliver afløst af standpunktskarakter, men nogle eksamener gennemføres på normal vis. (se nedenfor) |
| *Hvilke fag skal 1. hf til eksamen i?* | Der gennemføres eksamen i NF – både tværfaglig og særfaglig. I de resterende fag vil der blive afholdt faglige vurderingssamtaler, og karakteren gives på baggrund af en helhedsvurdering af den enkelte kursists faglige niveau. |
| *Hvilke fag skal 2. hf til eksamen i?* | 2. hf skal til eksamen i skriftlig dansk. Derudover udtrækkes der 3 mundtlige fag. Beslutningen om dette udtræk ligger hos Ministeriet.  I de resterende fag vil der blive afholdt faglige vurderingssamtaler, og karakteren gives på baggrund af en helhedsvurdering af den enkelte kursists faglige niveau. |
| *Hvornår ved jeg om jeg skal til eksamen, eller om jeg skal have en faglig vurderingssamtale?* | Eksamensplanen offentliggøres d. 1. maj kl. 00:01 i LUDUS. Her vil du kunne se de fag, du skal til eksamen i. Hvis faget ikke fremgår af din eksamen, så skal du til faglig vurderingssamtale. Din lærer vil informere dig om tidspunktet for dette. BEMÆRK at det er krav at du deltager i din faglige vurderingssamtale for at være studieaktiv. Manglende studieaktivitet kan medføre at du bliver udmeldt. |
| *Hvilke fag skal Enkeltfag, SOF og GSK til eksamen i* | Der udtrækkes maksimalt 4 fag til eksamen, hvis man skriver eksamensprojekt, skal en af eksamenerne være i eksamensprojektet.  I evt. resterende fag vil der blive afholdt faglige vurderingssamtaler, og karakteren gives på baggrund af en helhedsvurderings af den enkelte kursists faglige niveau. |
| *Hvilke fag er aflyst?* | Der gennemføres skriftlig eksamen i dansk, men ingen andre skriftlige eksamener gennemføres. I øvrige skriftlige fag afholdes der i stedet FVS (faglig vurderingssamtale) |
| *Har jeg indflydelse på hvilke fag der udtrækkes til eksamen?* | Nej, det afgøres af undervisningsministeriet. |
| *Hvordan bliver jeg bedømt i de fag, hvor jeg ikke skal til eksamen* | Der gives en årskarakter på baggrund af en helhedsvurdering af den enkelte kursists faglige niveau. Der afholdes faglig vurderingssamtale i fag uden eksamensudtræk. Den faglige vurderingssamtale indgår som en del af bedømmelsesgrundlaget. |
|  |  |
| *Hvad er en FVS?* | FVS står for **F**aglig **V**urderings**S**amtale.  Alle kursister der ikke skal til eksamen vil i stedet få en faglig vurderingssamtale dr skal indgå i standpunktskarakteren  Formålet med den faglige vurderingssamtale er at give kursisten mulighed for at demonstrere sit faglige niveau. Den faglige vurderingssamtale udgør sammen med kursistens øvrige faglige præstationer i faget grundlaget for den helhedsvurdering, der afspejler standpunktskarakteren.  Den faglige vurderingssamtale bliver afviklet på lidt forskellig måde i forskellige fag. Men ens for alle fag er, at du snarest modtager information fra din lærer om hvordan den faglige vurderingssamtale afvikles, om det faglige stof der kan indgå i samtalen og om mulighederne for vejledning.  Vær opmærksom på følgende: Samtalen foregår via Teams med åbent kamera.  Samtalen er obligatorisk og der er mødepligt. Hvis du uden grund udebliver fra den faglige vurderingssamtale, vil vi revurdere din studieaktivitet. Resultatet kan blive en udmeldelse eller en standpunktskarakter baseret på et svagere grundlag.  Der vil ikke blive givet en karakter efter samtalen, men du vil kunne se din standpunktskarakter i LUDUS. |
| *Hvornår bliver standpunktskaraktererne offentliggjort?* | Karaktererne bliver frigivet d. 18. juni sammen med de skriftlige karakterer. For de kursister der har FVS *efter* denne dato, dog først umiddelbart efter den faglige vurderingssamtale. |

Ledelsen 2021 (opdateret d. 14. juni/LOH)